इक दिन सवेरै मेरी अक्ख खुल्ली तां (अ)नारै दी पुंबली उप्पर इक सुआ गुट्ट फुल्ल मुसका करदा हा। मेरी अक्खीं उप्परा सिज्जी दी बाऊ दा इक फण्डूका स्हैवन झुल्ली गेआ। "भाभी रूपां" मेरे ओठ कम्बी पे। मनें बद्दी दुआसी मेरी जिंदू उप्पर, भियागा दी निम्मी निम्मी लोई उप्पर, चिड़ियें दे कैण्ठें च ते ठडी बाऊ दे फण्डूकें च जियां समी गेई। अपनी खट्टै उप्पर बैठे दा में उस फुल्लै गी दिक्खै करदा हा-दिखदा जा करदा हा।